SCC ซื้อกิจการ “เอ.ไอ.เทคโนโลยี” ปูทางธุรกิจ Automation เต็มตัว คาดปิดดีล Q4
SCC เซ็นสัญญาซื้อหุ้น “เอ.ไอ.เทคโนโลยี” สัดส่วน 51% ปูทางสู่ธุรกิจ Automation เต็มตัว คาดปิดดีลไตรมาส 4/64
SCC เซ็นสัญญาซื้อหุ้น “เอ.ไอ.เทคโนโลยี” สัดส่วน 51% ปูทางสู่ธุรกิจ Automation เต็มตัว คาดปิดดีลไตรมาส 4/64
2 ก.ค. 2564

บริษัทปูนซิเมนต์ไทย จำกัด (มหาชน) หรือ SCC ระบุว่า บริษัท ซิเมนต์ไทย โฮลดิ้ง จํากัด หรือ CHC ซึ่งเป็นบริษัทย่อยที่ถือหุ้นทั้งหมดโดย SCC ได้ลงนามในสัญญาซื้อขายหุ้นโดยมีเงื่อนไข เพื่อลงทุนซื้อหุ้นในบริษัทเอ.ไอ.เทคโนโลยี จำกัด (AIT) ซึ่งเป็นผู้นำในด้านธุรกิจการบูรณาการระบบอัตโนมัติ (Automation System Integration) ในประเทศไทย ที่มีความเชี่ยวชาญและประสบการณ์ในธุรกิจมาอย่างยาวนาน ในสัดส่วนร้อยละ 51 ของจำนวนหุ้นทั้งหมดจากกลุ่มผู้ถือหุ้นเดิม โดยสัญญาซื้อขายหุ้นมีเงื่อนไขบังคับต่างๆ ที่กลุ่มผู้ถือหุ้นเดิมจะต้องดำเนินการให้ครบถ้วนก่อนการซื้อขายหุ้นที่คาดว่าจะแล้วเสร็จในไตรมาสที่ 4 ปี 2564
ทั้งนี้การลงทุนใน AIT เปิดโอกาสให้เอสซีจีเข้าสู่ธุรกิจ Automation อย่างเต็มตัว และเป็นอีกก้าวสำคัญในการพัฒนานวัตกรรมและเทคโนโลยีเพื่อยกระดับอุตสาหกรรมไทย ซึ่งขณะนี้ภาคอุตสาหกรรมต่างๆ มีแนวโน้มความต้องการใช้ Automation เพิ่มสูงขึ้นอย่างต่อเนื่องตามนโยบายขับเคลื่อนประเทศไทยสู่ยุคอุตสาหกรรม 4.0 เพื่อเพิ่มความสามารถในการแข่งขันของประเทศ และส่งเสริมให้ผู้ประกอบการภาคอุตสาหกรรมใช้นวัตกรรมและเทคโนโลยีที่ทันสมัย โดยในปี 2563 AIT มีรายได้จากการขาย 514 ล้านบาท